**DOKUMENTACIJA O NABAVI**

**U**

**OTVORENOM POSTUPKU JAVNE NABAVE ZA PREDMET NABAVE**

**„Usluga provedbe istraživanja iz zraka (aerial survey) kitova i morskih kornjača“**

Temeljem Zakona o javnoj nabavi („Narodne novine“, br. 120/16)

Interni evidencijski broj javne nabave: 800/02-21/34JN

Zagreb, veljača 2021. godine

**SADRŽAJ**

[1. Podaci o naručitelju 4](#_Toc64617339)

[2. Osoba ili služba zadužena za kontakt 4](#_Toc64617340)

[3. Evidencijski broj nabave 4](#_Toc64617341)

[4. Vrsta postupka javne nabave 4](#_Toc64617342)

[5. Vrsta ugovora o javnoj nabavi 4](#_Toc64617343)

[6. Opis predmeta nabave 4](#_Toc64617344)

[7. Elektronička dražba I dinamički sustav nabave 5](#_Toc64617345)

[8. Procijenjena vrijednost nabave 5](#_Toc64617346)

[9. Prethodno savjetovanje sa zainteresiranim gospodarskim subjektima 5](#_Toc64617347)

[10. Grupe predmeta nabave 5](#_Toc64617348)

[11. Količina predmeta nabave 5](#_Toc64617349)

[12. Troškovnik 5](#_Toc64617350)

[13. Sukob interesa 5](#_Toc64617351)

[14. Mjesto pružanja usluge 6](#_Toc64617352)

[15. Rok početka i završetka izvršenja ugovora 6](#_Toc64617353)

[16.1 Osnove za isključenje gospodarskog subjekta 8](#_Toc64617354)

[16.1.1 Pravomoćna presuda za kaznena djela 8](#_Toc64617355)

[16.1.2 Obveza plaćanja dospjelih obaveza 9](#_Toc64617356)

[16.1.3 Ostali razlozi isključenja 10](#_Toc64617357)

[16.1.4 Mjere koje je gospodarski subjekt poduzeo vezano uz razloge za isključenje 10](#_Toc64617358)

[16.2 Kriteriji za odabir gospodarskog subjekta (uvjeti sposobnosti) 11](#_Toc64617359)

[16.2.1 Sposobnost za obavljanje profesionalne djelatnosti 11](#_Toc64617360)

[16.2.2 Ekonomska i financijska sposobnost 11](#_Toc64617361)

[16.2.3 Tehnička i stručna sposobnost 12](#_Toc64617362)

[16.3 Dokazivanje kriterija za kvalitativni odabir gospodarskog subjekta 15](#_Toc64617363)

[16.3.1 Dostava Europske jedinstvene dokumentacije o nabavi 15](#_Toc64617364)

[16.3.2 Dostava popratnih dokumenata 16](#_Toc64617365)

[16.4 Oslanjanje na sposobnost drugih subjekata 19](#_Toc64617366)

[16.5 Službeni popisi odobrenih gospodarskih subjekata 19](#_Toc64617367)

[17. Sadržaj ponude i način izrade ponude 20](#_Toc64617368)

[18. Varijante ponude 20](#_Toc64617369)

[19. Način dostave ponude 21](#_Toc64617370)

[20. Kriterij za odabir ponude 21](#_Toc64617371)

[20.1 Izračun bodova za cjenovni kriterij 21](#_Toc64617372)

[20.2 Izračun bodova za necjenovni kriterij (iskustvo glavnih stručnjaka) 22](#_Toc64617373)

[20.3 Odabir ponude 33](#_Toc64617374)

[21. Način određivanja cijene 33](#_Toc64617375)

[22. Rok valjanosti ponude 33](#_Toc64617376)

[23. Odredbe koje se odnose na zajednicu gospodarskih subjekata 33](#_Toc64617377)

[24. Podugovaranje 33](#_Toc64617378)

[25. Jamstvo za uredno ispunjenje ugovora 34](#_Toc64617379)

[26. Rok, vrijeme i mjesto dostave ponuda i javnog otvaranja ponuda 34](#_Toc64617380)

[27. Donošenje odluke o odabiru ili poništenju 35](#_Toc64617381)

[28. Rok, način i uvjeti plaćanja 35](#_Toc64617382)

[29. Dodatne informacije i objašnjenja, te izmjena dokumentacije o nabavi 36](#_Toc64617383)

[30. Trošak ponude i preuzimanje dokumentacije o nabavi 36](#_Toc64617384)

[31. Tajnost podataka 36](#_Toc64617385)

[32. Izuzetno niske ponude 37](#_Toc64617386)

[33. Moguće izmjene ugovora tijekom njegova trajanja 37](#_Toc64617387)

[34. Prijenos vlasništva i autorskih prava 37](#_Toc64617388)

[35. Posebni uvjeti za izvršenje ugovora 39](#_Toc64617389)

[35.1 Dodatni stručnjaci 39](#_Toc64617390)

[35.2 Nepostojanje dvostrukog financiranja 39](#_Toc64617391)

[36. Pouka o pravnom lijeku 40](#_Toc64617392)

[Prilog 1. OPIS PREDMETA NABAVE (TEHNIČKE SPECIFIKACIJE) 41](#_Toc64617393)

[Prilog 2. TROŠKOVNIK 41](#_Toc64617394)

[Prilog 3. TABLIČNI PREGLED ISKUSTVA STRUČNJAKA 41](#_Toc64617395)

[Prilog 4. PREDLOŽAK IZJAVE STRUČNJAKA 41](#_Toc64617396)

[dodatak 1. Plan rada - okvirni sadržaj isporučevine (iz RP 0) 41](#_Toc64617397)

[dodatak 2. Okvirni sadržaj terenskog izvješća (RP2) 41](#_Toc64617398)

[dodatak 3. Okvirni sadržaj izvješća (RP3) 41](#_Toc64617399)

# 1. Podaci o naručitelju

Naručitelj: **Ministarstvo gospodarstva i održivog razvoja** (dalje u tekstu: Naručitelj)

Sjedište: Radnička cesta 80, 10 000 Zagreb

Matični broj (MB): 2831309

OIB: 19370100881

Broj telefona: +385 1 3717 257

Broj telefaksa: +385 1 3717 181

Internetska adresa: <https://mzoe.gov.hr/>

# 2. Osoba ili služba zadužena za kontakt

Kontakt osoba: Julija Bilić, Služba za provedbu postupaka nabave i ugovaranje

Adresa elektroničke pošte: [julija.bilic@mingor.hr](mailto:julija.bilic@mingor.hr)

Na temelju članka 59. stavka 1. Zakona o javnoj nabavi („Narodne Novine“, br. 120/16) (dalje u tekstu: ZJN 2016) komunikacija i svaka druga razmjena informacija između naručitelja i gospodarskih subjekata obavlja se elektroničkim sredstvima komunikacije. Komunikacija i svaka druga razmjena informacija između naručitelja i gospodarskih subjekata mora biti na hrvatskom jeziku, stoga sva pismena koja se dostavljaju naručitelju moraju biti na hrvatskom jeziku, a ako to nisu, moraju biti prevedeni na hrvatski jezik.

Detaljne upute vezano za komunikaciju između naručitelja i gospodarskih subjekata putem EOJN RH dostupne su na stranicama EOJN RH, na adresi: <https://eojn.nn.hr/Oglasnik/>.

# 3. Evidencijski broj nabave

800/02-21/34JN

# 4. Vrsta postupka javne nabave

Otvoreni postupak javne nabave male vrijednosti koji se provodi temeljem ZJN 2016.

U svemu ostalom što nije posebno navedeno u ovoj dokumentaciji o nabavi primjenjuju se uvjeti iz ZJN 2016 i podzakonskih propisa.

# 5. Vrsta ugovora o javnoj nabavi

U ovom postupku sklapa se ugovor o javnoj nabavi usluga.

# 6. Opis predmeta nabave

Detaljan opis predmeta nabave dan je u Prilogu 1 ove dokumentacije o nabavi.

Cilj ovog predmeta nabave je usluga provedbe istraživanja iz zraka (engl. Aerial survey) kitova (Cetacea) i morskih kornjača u okviru razvoja i uspostave sustava praćenja stanja očuvanosti tih skupina u svrhu ispunjavanja obveza iz pravne stečevine EU, prvenstveno Direktive o staništima. Istraživanje iz zraka kitova (Cetacea) i morskih kornjača pokriva vode pod nacionalnom jurisdikcijom Republike Hrvatske u periodu ljeto 2021. – ljeto 2022.

Od Ponuditelja se očekuje da uz stručnjake za provedbu istraživanja osigura i tehničke uvjete za provedbu istraživanja odnosno odgovarajući zrakoplov s obučenim pilotom, gorivo za zrakoplov te svu potrebnu pravnu dokumentaciju za provedbu istraživanja iz zraka poput plana leta, dozvole za slijetanje, dozvolu za istraživanje i drugo.

CPV oznaka predmeta nabave: 73110000-6 Usluge istraživanja, 73112000-0 Usluge istraživanja mora.

U ovom postupku javne nabave neće se koristiti opcije, niti obnavljanja ugovora, te se neće primjenjivati trgovački običaji (uzance).

# 7. Elektronička dražba I dinamički sustav nabave

Elektronička dražba neće se provoditi. Ne uspostavlja se dinamički sustav nabave.

# 8. Procijenjena vrijednost nabave

Procijenjena vrijednost nabave za cjelokupni predmet nabave je **592.000,00 HRK** (bez PDV-a).

# 9. Prethodno savjetovanje sa zainteresiranim gospodarskim subjektima

Naručitelj nije u obvezi provoditi prethodno savjetovanje sa zainteresiranim gospodarskim subjektima za ovu nabavu.

# 10. Grupe predmeta nabave

Predmet nabave nije podijeljen na Grupe.

# 11. Količina predmeta nabave

Količina predmeta nabave za ovu nabavu opisana je u troškovniku u Prilogu 2, te u opisu predmeta nabave u Prilogu 1 ove dokumentacije o nabavi. Količina predmeta nabave je predviđena (okvirna) količina. Stvarno nabavljena količina predmeta nabave može biti veća ili manja od predviđene količine.

# 12. Troškovnik

Troškovnik za ovu nabavu, u nestandardiziranom obliku s opisom stavki, jedinicom mjere, količinom stavki, jediničnom i ukupnom cijenom stavki, te cijenom ponude sastavni je dio ove dokumentacije o nabavi (Prilog 2) koji je kao posebni dokument učitan u Elektroničkom oglasniku javne nabave Republike Hrvatske (EOJN).

# 13. Sukob interesa

1. Na temelju članka 76. ZJN 2016, naručitelj ne smije sklapati ugovore o javnoj nabavi sa sljedećim gospodarskim subjektima (u svojstvu ponuditelja, člana zajednice gospodarskih subjekata ili podugovaratelja odabranom ponuditelju):
2. Navod temeljem članka 199. ZJN: gospodarski subjekt koji je sudjelovao u izradi dokumentacije o nabavi:

**Deloitte d.o.o.,** Radnička cesta 80, 10 000 Zagreb, OIB: 11686457780

1. Ako Naručitelj sukob interesa s određenim gospodarskim subjektom u smislu Poglavlja 8. Glave III. Dijela Prvog ZJN 2016 neće moći učinkovito ukloniti drugim, manje drastičnim mjerama, taj gospodarski subjekt bit će isključen iz postupka javne nabave.

# 14. Mjesto pružanja usluge

Mjesto pružanja usluge je u skladu s pojedinačnim radnim paketom, u Zagrebu na lokaciji Naručitelja, na području RH što podrazumijeva i područje mora (uključujući područje iznad mora (zračni prostor)) pod nacionalnom jurisdikcijom RH (obalno more i isključivi gospodarski pojas (IGP) Republike Hrvatske). Detaljni podaci o mjestu pružanja usluge opisani su u Prilogu 1 ove dokumentacije o nabavi.

# 15. Rok početka i završetka izvršenja ugovora

Planirani početak pružanja usluge, tj. izvršenja ugovora, je svibanj 2021. godine, ali on ovisi o trajanju postupka javne nabave, odnosno trenutku dodjele ugovora.

Početak pružanja usluge tj. izvršenja ugovora, počinje od dana potpisa ugovora od obje ugovorne strane.

Okvirni rok izvršenja usluge je 19 mjeseci od početka pružanja usluge, ali ne kasnije od 30. studenog 2022. godine (u kontekstu mogućeg početka izvršenja usluge nakon svibnja 2021. godine ili produženja izvršenja u skladu s ovom točkom).

U slučaju produženja razdoblja provedbe projekta (KK.06.5.1.03.0001) „Razvoj sustava praćenja stanja očuvanosti vrsta i stanišnih tipova“, rok za izvršenje radnih paketa i trajanje provedbe projektnih aktivnosti može biti i produžen.

U sklopu izvršenja usluge Ugovaratelj mora izvršiti radne pakete (RP) 0 ‒ 3 te pri tome sudjelovati u svim aktivnostima koje organizira Naručitelj vezano uz provedbu radnih paketa (sastanci, konzultacije, i sl.).

Planirana okvirna dinamika pružanja usluge definirana je u radnim paketima (RP) koji su sadržani u Prilogu 1 – Opis predmeta nabave. Ugovaratelj je dužan poštovati rokove dinamike izvršenja usluge koji su određeni kao okvirni rokovi u ovoj dokumentaciji o nabavi, a kako će biti potvrđeni i prihvaćeni od Naručitelja u konačnom Planu rada koji će biti izrađen u sklopu Radnog paketa 0. Temeljem Plana rada, kojeg će usvojiti Naručitelj i Ugovaratelj, rokovi definirani Planom rada obvezujući su za obje strane.

Detaljnija razrada provedbe aktivnosti po radnim paketima prikazana je u Prilogu 1, a konačna dinamika bit će utvrđena kroz odobreni Plan rada. Odobreni Plan rada moguće je mijenjati tijekom izvršenja ugovora, ovisno o potrebama kvalitetnog izvršenja usluge. Ažuriranje i izmjena Plana rada može se temeljiti na stručnom zahtjevu naručitelja ili ugovaratelja (pisani zahtjev, u sklopu konzultacija i sastanaka, usmeno i sl.), ali isključivo uz odobrenje naručitelja.

Ako do isteka okvirnog roka izvršenja usluge nisu u cijelosti iskorištena osigurana sredstva, naručitelj zadržava pravo temeljem članka 315. stavka 1. ZJN 2016 izmijeniti ugovor na način da produži razdoblje pružanja predmetnih usluga do iskorištenja osiguranih sredstava. Takve izmjene ugovora neće se smatrati značajnim izmjenama ugovora.

Detaljnija razrada provedbe aktivnosti po radnim paketima prikazana je u Prilogu 1 dokumentacije o nabavi, a konačna dinamika bit će utvrđena kroz odobreni Plan rada. Odobreni plan rada moguće je mijenjati tijekom izvršenja ugovora, ovisno o potrebama kvalitetnog izvršenja usluge. Ažuriranje i izmjena plana rada može se temeljiti na stručnom zahtjevu naručitelja ili ugovaratelja, ali isključivo uz odobrenje naručitelja.

U slučaju kašnjenja u odnosu na rokove definirane u odobrenom planu rada, odnosno odobrenoj izmjeni plana rada, naručitelj ugovaratelju može izdati upozorenje i zadati novi rok i/ili naplatiti ugovornu kaznu (sa ili bez prethodnog upozorenja i produljenja novog roka), ovisno o učestalosti kašnjenja i značaju kašnjenja za ključne faze izvršenja usluge.

Ugovorna kazna bit će obračunavana u iznosu od 0,1 % iznosa ugovora bez PDV-a za svaki dan kašnjenja. Pri tome, ukupni iznos ugovorne kazne ne može prijeći 10 % od ukupno ugovorene vrijednosti usluge koja je predmet isporuke bez PDV-a. Ako ugovorna kazna dostigne maksimalan iznos, naručitelj ima pravo raskinuti ugovor o javnoj nabavi i naplatiti jamstvo za uredno ispunjenje ugovora. Naručitelj ima pravo raskida ugovora i naplate jamstva i prije dostizanja vrijednosti ugovorne kazne u iznosu od 10 % od ukupno ugovorene vrijednosti. Ugovaratelj je ugovornu kaznu dužan platiti u roku od sedam dana od dana zaprimanja zahtjeva za plaćanje od strane naručitelja. Naručitelj može ugovornu kaznu naplatiti i na način odbijanja iznosa obračunate kazne od fakturiranog iznosa za izvršenu uslugu s čime je ugovaratelj suglasan ili pak ugovaratelj može za odgovarajući iznos ugovorne kazne umanjiti iznos računa koji se ispostavlja za izvršenu uslugu. Ovakvo produljenje roka i izmjena isplaćenog iznosa za izvršenu uslugu, odnosno konačne vrijednosti izvršenog ugovora uz naplatu ugovorne kazne neće se smatrati značajnom izmjenom ugovora. Naručitelj nije obavezan odobriti produljenje rokova na temelju kašnjenja i uz naplatu ugovorne kazne, već će svaku situaciju kašnjenja ocijeniti ovisno o potrebama u kontekstu isporuke traženih rezultata ugovora (posebice u kontekstu konačnog roka izvršenja) te je, sukladno tome, raskid ugovora i naplata jamstva moguća u svakom trenutku neizvršavanja ugovornih obaveza, odnosno ozbiljnog kršenja ugovornih obaveza.

Produljenje roka pružanja usluge, odnosno izvršenja ugovora moguće je u slučaju:

1. da naručitelj iz opravdanih razloga (npr. zbog dodatnih internih procedura i uključivanja većeg broja stručnjaka) ne ispuni svoje obaveze sukladno rokovima iz ove dokumentacije zbog čega ugovor ne bi mogao biti izvršen u zadanom konačnom roku, na primjer (ne isključivo):

* ne dostavi komentare i prijedloge izmjena nacrta dokumenata koje je ugovaratelj, odnosno koje su angažirani stručnjaci isporučili
* ne dostavi u zadanom roku mišljenja i suglasnosti

2. više sile. Višom silom smatrat će se isključivo vanjske, izvanredne i nepredvidive okolnosti nastale poslije sklapanja ugovora koje ugovaratelj nije mogao spriječiti, otkloniti ili izbjeći

3. značajnih izmjena zakonskog okvira i drugih dokumenata relevantnih za proces provedbe istraživanja iz zraka (Aerial survey) kitova (Cetacea) i morskih kornjača.

U situacijama pod 1. i 2. rok može biti produžen maksimalno za broj dana koliko iznosi kašnjenje u postupanju naručitelja, odnosno za broj dana koji su posljedica djelovanja više sile. Takvo produljenje roka izvršenja usluge neće utjecati na povećanje ukupno ugovorene cijene. U situaciji pod 3. naručitelj će u dogovoru s ugovarateljem odrediti primjeren rok. Produljenje roka iz 3. neće utjecati na povećanje ukupne cijene.

U slučaju odobrenih izmjena roka izvršenja ugovora koje ispunjavaju gore navedene uvjete, naručitelj i ugovaratelj sklopit će dodatak ugovoru. Takve izmjene neće se smatrati značajnim izmjenama ugovora.

Produljenje roka izvršenja usluge ne može biti odobreno zbog neizvršavanja usluge ugovaratelja, tj. angažiranih stručnjaka u skladu s ovom dokumentacijom i sklopljenim ugovorom.16. Kriteriji za kvalitativni odabir gospodarskog subjekta.

## 16.1 Osnove za isključenje gospodarskog subjekta

U slučaju zajednice gospodarskih subjekata osnove za isključenje iz ove točke primjenjuju se na sve članove zajednice. Osnove za isključenje iz ove točke primjenjuju se i na gospodarske subjekte na čiju se sposobnost gospodarski subjekt oslanja (vidi točku 16.4). Obveza plaćanja dospjelih obaveza primjenjuje se i na podugovaratelje (vidi točku 16.1.2).

### 16.1.1 Pravomoćna presuda za kaznena djela

Naručitelj će sukladno članku 251. ZJN 2016 isključiti gospodarski subjekt iz postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja je državljanin Republike Hrvatske, pravomoćnom presudom osuđena za:

a) sudjelovanje u zločinačkoj organizaciji, na temelju

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

- članka 333. (udruživanje za počinjenje kaznenih djela), iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

b) korupciju, na temelju

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

- članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

c) prijevaru, na temelju

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

- članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

d) terorizam ili kaznena djela povezana s terorističkim aktivnostima, na temelju

- članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

- članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

e) pranje novca ili financiranje terorizma, na temelju

- članka 98. (financiranje terorizma) i članka 265. (pranje novca) Kaznenog zakona

- pranje novca (članak 279.) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),

f) dječji rad ili druge oblike trgovanja ljudima, na temelju

- članka 106. (trgovanje ljudima) Kaznenog zakona

- članka 175. (trgovanje ljudima i ropstvo) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka (a) do (f) Direktive 2014/24/EU.

Naručitelj je obavezan isključiti gospodarski subjekt u bilo kojem trenutku tijekom postupka javne nabave ako utvrdi da postoje osnove za isključenje navedene u ovoj točki.

Podaci vezani uz ovu točku u ESPD obrascu upisuju se u Dio III. Osnove za isključenje, Odjeljak A: Osnove povezane s kaznenim presudama.

### 16.1.2 Obveza plaćanja dospjelih obaveza

Naručitelj će sukladno članku 252. ZJN 2016 isključiti gospodarski subjekt iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, naručitelj neće isključiti gospodarski subjekt iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

**Naručitelj će osnovu za isključenje iz ove točke primijeniti i na podugovaratelje.** Ako naručitelj utvrdi da postoji osnova za isključenje podugovaratelja, od gospodarskog subjekta zatražit će zamjenu tog podugovaratelja u primjerenom roku, ne kraćem od pet dana.

**Podaci vezani uz ovu točku u ESPD obrascu upisuju se u Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje.**

### 16.1.3 Ostali razlozi isključenja

Naručitelj će sukladno članku 254. ZJN 2016 isključiti gospodarski subjekt iz postupka javne nabave (primjenjuje se na sve gospodarske subjekte u ponudi, uključujući podugovaratelje) ako:

* se sukob interesa u smislu Poglavlja 8. Glave III. Dijela Prvog ZJN 2016, odnosno točke 13. ove dokumentacije ne može učinkovito ukloniti drugim, manje drastičnim mjerama,
* je gospodarski subjekt pokušao na nepropisan način utjecati na postupak odlučivanja javnog naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio krivu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora.

**Podaci vezani uz ovu točku u ESPD obrascu upisuju se u Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem, relevantna polja koja se odnose na odabrane osnove za isključenje (za sve gospodarske subjekte u ponudi).**

### 16.1.4 Mjere koje je gospodarski subjekt poduzeo vezano uz razloge za isključenje

Gospodarski subjekt kod kojeg su ostvarene osnove za isključenje iz točke 16.1.1 i točke 16.1.3 ove dokumentacije može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

U ESPD obrascu ispunjava se dio III: Osnove za isključenje, Odjeljak A: Osnove povezane s kaznenim djelima – u dijelu koji se odnosi na „samokorigiranje“ i Odjeljak C: Osnove povezane s insolventnošću, sukobima interesa ili poslovnim prekršajem – u dijelu koji se odnosi na „samokorigiranje“.

Poduzimanje tih mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt naručitelj će ocijeniti uzimajući u obzir težinu i posebne okolnosti kaznenog djela ili propusta, te će obrazložiti razloge prihvaćanja ili neprihvaćanja mjera. Naručitelj neće isključiti gospodarski subjekt iz postupka javne nabave ako ocijeni da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vremensko razdoblje nema pravo korištenja ove mogućnosti do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz točke 16.1.1 ove dokumentacije iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz točke 16.1.3 ove dokumentacije iz postupka javne nabave je dvije godine od dana dotičnog događaja.

## 16.2 Kriteriji za odabir gospodarskog subjekta (uvjeti sposobnosti)

U svrhu kvalitativnog odabira gospodarski subjekti moraju dokazati ispunjavanje sljedećih uvjeta sposobnosti:

### 16.2.1 Sposobnost za obavljanje profesionalne djelatnosti

Gospodarski subjekt (odnosi se na sve gospodarske subjekte u ponudi, osim subjekata na čiju se sposobnost oslanja gospodarski subjekt) mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

**Podaci vezani uz ovu točku u ESPD obrascu upisuju se u Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti), za sve gospodarske subjekte osim subjekata na čiju se sposobnost oslanja gospodarski subjekt.**

### 16.2.2 Ekonomska i financijska sposobnost

Naručitelj traži uvjet ekonomske i financijske sposobnosti kojim se osigurava da gospodarski subjekti imaju ekonomsku i financijsku sposobnost potrebnu za izvršenje ugovora o javnoj nabavi.

Gospodarski subjekt mora dokazati da u svakoj od posljednje tri dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna, **ima minimalni godišnji promet u iznosu 300.000,00 kn.**

Gospodarski subjekt koji ima poslovni nastan izvan Republike Hrvatske, može imati iskazan promet u stranoj valuti, ali se obračun protuvrijednosti te valute u kune, u svrhu ocjene ekonomske i financijske sposobnosti gospodarskog subjekta prilikom pregleda i ocjene ponuda, obavlja po srednjem tečaju Hrvatske narodne banke na dan objave obavijesti o nadmetanju u EOJN RH.

Ako je valuta koja je predmet konverzije EUR, prilikom računanja protuvrijednosti gospodarski subjekt koristi srednji tečaj Hrvatske narodne banke na dan slanja na objavu ove Dokumentacije o nabavi. Ako valuta koja je predmet konverzije u HRK kotira na deviznom tržištu u Republici Hrvatskoj, prilikom računanja protuvrijednosti gospodarski subjekt mora koristiti srednji tečaj Hrvatske narodne banke koji je u primjeni na dan slanja na objavu ove Dokumentacije o nabavi. Ukoliko valuta koja je predmet konverzije u HRK ne kotira na deviznom tržištu u Republici Hrvatskoj, prilikom računanja protuvrijednosti gospodarski subjekt mora koristiti tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec slanja na objavu ove Dokumentacije o nabavi.

**Podaci vezani uz ovu točku u ESPD obrascu upisuju se u Dio IV. Kriteriji za odabir gospodarskog subjekta, Odjeljak B: Ekonomska i financijska sposobnost, točka 1a) i točka 3 (ako je primjenjivo) (popunjavaju svi gospodarski subjekti koji dokazuju ovaj uvjet).**

### 16.2.3 Tehnička i stručna sposobnost

##### 16.2.3.1 Popis glavnih usluga

S ciljem osiguranja da gospodarski subjekt ima iskustvo potrebno za izvršenje ugovora o javnoj nabavi na odgovarajućoj razini kvalitete, naručitelj kao dokaz ispunjavanja tehničke i stručne sposobnosti od gospodarskog subjekta zahtjeva dostavu popisa glavnih usluga pruženih u godini u kojoj je započeo postupak javne nabave i tijekom tri godine koje prethode toj godini.

Popisom pruženih usluga gospodarski subjekt mora dokazati da je u godini u kojoj je započeo postupak javne nabave i tijekom tri godine koje prethode toj godini **izvršio usluge koje su iste ili slične predmetu nabave vrijednosti od najmanje 300.000,00 kuna**.

Traženu vrijednost istih ili sličnih usluga gospodarski subjekt može **dokazati s najmanje jednom, a najviše četiri izvršene usluge čiji zbroj mora biti minimalno u iznosu 300.000,00 kuna,** (ako navede više od četiri usluge, naručitelj će za ocjenu ispunjenosti ovog uvjeta uzeti u obzir najviše četiri izvršene usluge).

Sličnim uslugama smatrat će se sve usluge koje su se odnosile na terensko prikupljanje podataka o bioraznolikosti i analizu podataka o bioraznolikosti. Navedene usluge predstavljaju vrlo širok opseg sličnih usluga, a koje osiguravaju da gospodarski subjekt ima iskustvo potrebno za izvršenje ugovora o javnoj nabavi na odgovarajućoj razini kvalitete.

Izvršenim uslugama u smislu ove točke smatrat će se i dijelovi složenijih usluga (izvršenih ili koji se izvršavaju) koji se odnose na tražene usluge tražene vrijednosti i roka izvršenja. Ako se radi o složenijim uslugama koje se još izvršavaju, relevantni dio usluge mora biti izvršen u definiranom periodu.

**Podaci vezani uz ovu točku u ESPD obrascu upisuju se u Dio IV. Kriteriji za odabir gospodarskog subjekta, Odjeljak C: Tehnička i stručna sposobnost, točka 1c) i točka 10 (ako je primjenjivo) (popunjavaju svi gospodarski subjekti koji dokazuju ovaj uvjet).**

##### 16.2.3.2 Obrazovne i stručne kvalifikacije

Gospodarski subjekt mora dokazati da će imati na raspolaganju sljedeće **glavne stručnjake,** s navedenim minimalnim kvalifikacijama:

* Glavni stručnjak 1 – Stručnjak za istraživanje kitova (Cetacea) i morskih kornjača metodom zračnog istraživanja (engl. Aerial survey) (jedan stručnjak);
* Glavni stručnjak 2 – Stručnjak za istraživanje kitova (Cetacea) i/ili morskih kornjača (dva stručnjaka)

**Minimalni uvjeti za navedene glavne stručnjake su:**

**Glavni stručnjak 1 – Stručnjak za istraživanje kitova (Cetacea) i morskih kornjača metodom zračnog istraživanja (engl. Aerial survey) na području Sredozemnog mora (jedan stručnjak/osoba)**

* 1. **iskustvo u području istraživanja kitova (Cetacea) metodom zračnog istraživanja (engl. Aerial survey) provedenim u Sredozemnom moru, što se dokazuje s jednom (1) referencom koja obuhvaća:**

1. rad na projektima i/ili uslugama na kojem je stručnjak bio zadužen za istraživanje kitova (Cetacea) metodom zračnog istraživanja na području Sredozemnog mora i/ili
2. znanstvene ili stručne radove u području istraživanja kitova (Cetacea) metodom zračnog istraživanja na području Sredozemnog mora u kojem je stručnjak naveden kao autor ili koautor.

Kao iskustvo u području istraživanja kitova (Cetacea) metodom zračnog istraživanja na području Sredozemnog mora Naručitelj će prihvatiti završne isporučevine (izvješće/studiju/elaborat) projekta i/ili usluga koje predstavljaju rezultate istraživanja kitova (Cetacea) metodom zračnog istraživanja na području Sredozemnog mora i/ili znanstvene ili stručne radove objavljene u znanstvenim ili stručnim publikacijama (tiskanim ili elektronskim) iz kojih je jasno vidljivo da je stručnjak obavljao istraživanja kitova (Cetacea) metodom zračnog istraživanja na području Sredozemnog mora za potrebe izrade rada.

Naručitelj neće priznati ukoliko se radi o popularnim člancima objavljenim u dnevnim, tjednim, mjesečnim, odnosno periodički objavljivanim, popularnim tiskovinama niti o diplomskim radovima.

**1.2. iskustvo u području istraživanja morskih kornjača metodom zračnog istraživanja (engl. Aerial survey) provedenim u Sredozemnom moru, što se dokazuje s jednom (1) referencom koja obuhvaća:**

a) rad na projektima i/ili uslugama na kojem je stručnjak bio zadužen za istraživanje morskih kornjača metodom zračnog istraživanja na području Sredozemnog mora i/ili

b) znanstvene ili stručne radove u području istraživanja morskih kornjača metodom zračnog istraživanja na području Sredozemnog mora u kojem je stručnjak naveden kao autor ili koautor.

Kao iskustvo u području istraživanja morskih kornjača metodom zračnog istraživanja na području Sredozemnog mora Naručitelj će prihvatiti završne isporučevine (izvješće/studiju/elaborat) projekta i/ili usluga koje predstavljaju rezultate istraživanja morskih kornjača metodom zračnog istraživanja na području Sredozemnog mora i/ili znanstvene ili stručne radove objavljene u znanstvenim ili stručnim publikacijama (tiskanim ili elektronskim) iz kojih je jasno vidljivo da je stručnjak obavljao istraživanja morskih kornjača metodom zračnog istraživanja na području Sredozemnog mora za potrebe izrade rada.

Naručitelj neće priznati ukoliko se radi o popularnim člancima objavljenim u dnevnim, tjednim, mjesečnim, odnosno periodički objavljivanim, popularnim tiskovinama niti o diplomskim radovima.

Za utvrđivanje minimalnih kvalifikacija pod točkama 1.1 i 1.2 Naručitelj će prihvatiti istu referencu u slučaju da završna isporučevina (izvješće/studija/elaborat) projekta i/ili usluga predstavlja rezultate istraživanja kitova (Cetacea) i morskih kornjača metodom zračnog istraživanja na području Sredozemnog mora i/ili u slučaju da je znanstveni ili stručni rad u području istraživanja kitova (Cetacea) i morskih kornjača metodom zračnog istraživanja na području Sredozemnog mora u kojem je stručnjak naveden kao autor ili koautor.

**Glavni stručnjak 2 – Stručnjak za istraživanje kitova (Cetacea) i/ili morskih kornjača (dva stručnjaka/osobe)**

2.1. minimalno završena razina obrazovanja 7.1 završen diplomski studij prema Zakonu o Hrvatskom kvalifikacijskom okviru (NN 22/13, 41/16, 64/18) ili razina 7 prema Europskom kvalifikacijskom okviru (EQF) iz područja prirodnih ili biotehničkih znanosti.

2.2. iskustvo rada u području istraživanja kitova (Cetacea) i/ili morskih kornjača (inventarizacija i/ili praćenje stanja i/ili biologija i ekologija), što se dokazuje s jednom (1) referencom koja obuhvaća:

a) rad na projektima i/ili uslugama na kojima je stručnjak bio zadužen za istraživanje kitova (Cetacea) i/ili morskih kornjača i/ili

b) znanstvene ili stručne radove u području istraživanja kitova (Cetacea) i/ili morskih kornjača u kojima je stručnjak naveden kao jedini autor ili koautor.

Kao potrebno iskustvo u području istraživanja kitova (Cetacea) i/ili morskih kornjača Naručitelj će prihvatiti završne isporučevine (izvješće/studiju/elaborat) projekata i/ili usluga koji predstavljaju rezultate istraživanja kitova (Cetacea) i/ili morskih kornjača i/ili znanstvene ili stručne radove objavljene u znanstvenim ili stručnim publikacijama (tiskanim ili elektronskim) iz kojih je jasno vidljivo da je stručnjak obavljao istraživanja (inventarizacija i/ili kartiranje i/ili praćenje stanja) kitova (Cetacea) i/ili morskih kornjača za potrebe izrade rada.

Naručitelj neće priznati ukoliko se radi o popularnim člancima objavljenim u dnevnim, tjednim, mjesečnim, odnosno periodički objavljivanim, popularnim tiskovinama niti o diplomskim radovima.

Uvjeti za minimalno iskustvo za pojedinog stručnjaka povezani su s područjem na koje se odnose aktivnosti koje će taj stručnjak obavljati u skladu s opisom predmeta nabave.

Jedna osoba može u ponudi biti predložena samo za jednu poziciju traženog glavnog stručnjaka.

U slučaju da ugovaratelj tijekom trajanja usluge, odnosno izvršenja ugovora, nije više u mogućnosti staviti na raspolaganje glavnog stručnjaka kojeg je u ponudi naveo s ciljem ispunjavanja uvjeta stručne sposobnosti, dužan je naručitelju u roku od sedam dana dostaviti tražene podatke i dokumente za novog stručnjaka. Navedeni stručnjak mora minimalno ispunjavati gore navedene kriterije za relevantnog glavnog stručnjaka te ostvarivati isti ili viši broj bodova u sklopu kriterija kvalitete sukladno točki 20. ove dokumentacije.

Zahtjev za stručnom spremom i iskustvom glavnih stručnjaka naručitelj temelji na potrebi osiguranja da u izvršenju predmeta nabave sudjeluje tim visokoobrazovanih i iskusnih osoba koje su stručne i sposobne na visokoj i profesionanoj razini izvršavati poslove koji spadaju u opis poslova pojedinog glavnog stručnjaka. Uvjeti za minimalno iskustvo za glavnog stručnjaka povezani su s područjem na koje se odnose aktivnosti koje će taj stručnjak obavljati u skladu s opisom predmeta nabave i projektnim zadatakom.

Dodatne razine iskustva svih navedenih Glavnih stručnjaka boduju se kroz kriterij za odabir ponude.

Gospodarski subjekt profesionalno iskustvo glavnih stručnjaka dokazuje njihovim životopisima i referencama koji moraju sadržavati jasne navode o iskustvu stručnjaka. Životopis treba sadržavati sve tražene informacije tj. jasne referenca/dokument/navod o traženom iskustvu i spremi, kontakt za provjeru podataka i poveznice na javno dostupne podatke, ako su dostupni. Naručitelj zadržava pravo na bilo koji način provjeriti navode u životopisima.

**Podaci vezani uz ovu točku u ESPD obrascu upisuju se u Dio IV. Kriteriji za odabir gospodarskog subjekta, Odjeljak C: Tehnička i stručna sposobnost, točka 2), 6) i/ili točka 10) (ako je primjenjivo) (popunjavaju svi gospodarski subjekti koji dokazuju ovaj uvjet).**

##### 16.2.3.3 Napomena vezana uz sukobljeni interes

U skladu s čl. 259. st. 2. ZJN 2016, smatra se da gospodarski subjekt nema potrebnu stručnu sposobnost ako javni naručitelj utvrdi da taj gospodarski subjekt ima sukobljene interese koji mogu negativno utjecati na izvršenje ugovora o javnoj nabavi.

## 16.3 Dokazivanje kriterija za kvalitativni odabir gospodarskog subjekta

### 16.3.1 Dostava Europske jedinstvene dokumentacije o nabavi

Gospodarski subjekt kao preliminarni dokaz da:

1 nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) – točka 16.1 ove dokumentacije

2. ispunjava tražene kriterije za odabir gospodarskog subjekta – točka 16.2 ove dokumentacije

u ponudi dostavlja Europsku jedinstvenu dokumentaciju o nabavi (ESPD).

U ovom postupku javne nabave obvezna je primjena eESPD-a. eESPD je elektronička verzija ESPD obrasca tj. verzija u obliku web-obrasca koji se kreira i popunjava putem platforme EOJN-a ili EU Usluge za ispunjavanje i ponovnu uporabu europske jedinstvene dokumentacije o nabavi.

Kreirani eESPD obrazac naručitelj je priložio uz ovu dokumentaciju kao zasebni dokument (xml datoteka).

Gospodarski subjekt generirani ispunjeni eESPD obrazac prilaže kao zasebni dokument (xml datoteka) kao sastavni dio ponude. Generirani ispunjeni eESPD obrazac (xml datoteka) prilaže se u predviđeno mjesto za prilaganje ispunjenog eESPD obrasca.

Upute za kreiranje eESPD odgovora dostupne su na:

<https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji>

**Ako ponudu dostavlja zajednica gospodarskih subjekata, ESPD obrazac dostavlja se za svakog člana zajednice.**

**Zaseban ESPD obrazac dostavlja se i za svakog podugovaratelja.**

**Ako se gospodarski subjekt oslanja na sposobnost drugog subjekta obvezan je u ponudi dostaviti zaseban ESPD koja sadržava podatke za tog subjekta.**

U ESPD-u navode se izdavatelji popratnih dokumenata, te ista sadrži izjavu da će gospodarski subjekt moći, na zahtjev i bez odgode, naručitelju dostaviti te dokumente.

Ako naručitelj može dobiti popratne dokumente izravno, pristupanjem bazi podataka, gospodarski subjekt u ESPD-u navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Gospodarski subjekt može ponovno koristiti ESPD koji je već koristio u nekom prethodnom postupku nabave, ako potvrdi da su u njemu sadržani podaci ispravni.

Sukladno čl. 262. ZJN 2016 naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD-u kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz čl. 280. st. 2. ZJN 2016. Ako se ne može obaviti takva provjera ili ishoditi potvrda, naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

### 16.3.2 Dostava popratnih dokumenata

#### 16.3.2.1 Dostava i upotpunjavanje popratnih dokumenata

Prije donošenja odluke **od ponuditelja koji je podnio ekonomski najpovoljniju ponudu** naručitelj može zatražiti da u primjerenom roku, ne kraćem od pet dana, dostavi ažurne popratne dokumente iz točke 16.3.2.2 i 16.3.2.3 ove dokumentacije, osim ako već posjeduje te dokumente.

Dokumenti moraju biti dostavljeni na hrvatskom jeziku, a ako ponuditelj dostavlja dokumente na drugom jeziku, mora dostaviti i prijevod dokumenta na hrvatski jezik. Prijevod dokumenata ne mora biti ovjeren od strane ovlaštenog sudskog tumača, ali naručitelj u slučaju sumnje u točnost prijevoda, može od ponuditelja sukladno čl. 263. zatražiti dostavu prijevoda dokumenta ovjerenog od strane ovlaštenog sudskog tumača.

Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju, te dokazuju ono što je gospodarski subjekt naveo u ESPD-u.

Smatrat će se da naručitelj posjeduje ažurirane popratne dokumente ako istima ima izravan pristup elektroničkim sredstvima komunikacije putem besplatne nacionalne baze podataka na jeziku iz članka 280. stavka 2. ZJN 2016 ili putem EOJN RH.

Ažurirane popratne dokumente ponuditelj može dostaviti u neovjerenoj preslici, a neovjerenom preslikom smatra se i neovjerena preslika elektroničke isprave na papiru. Naručitelj ističe da u svrhu dodatne provjere informacija može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.

Smatra se da su dokumenti iz članka 265. stavka 1. točke 1. ZJN 2016 ažurirani ako nisu stariji više od šest mjeseci od dana početka postupka javne nabave.

Smatra se da su dokumenti iz članka 265. stavka 1. točke 2. i 3. i stavka 2. ZJN 2016 ažurirani ako nisu stariji od dana početka postupka javne nabave. U postupku javne nabave dopušteno je dokazivati da dostavljeni dokumenti nisu ažurirani sukladno prethodno navedenim odredbama.

Izjavu iz čl. 265. st. 2. u vezi s čl. 251. st. 1. ZJN 2016 (točka 16.3.2.2. ove dokumentacije) može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Sukladno čl. 264. st. 4. ZJN 2016, u slučaju postojanja sumnje u istinitost podataka dostavljenih od strane gospodarskog subjekta sukladno ovom dijelu dokumentacije o nabavi, naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama, osim u slučaju ako je gospodarski subjekt upisan u popis iz točke 16.5 ove dokumentacije.

Naručitelj može pozvati gospodarske subjekte da nadopune ili pojasne zaprimljene dokumente.

Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točke 16.3.1 ove dokumentacije, naručitelj će odbiti ponudu tog ponuditelja, te postupiti sukladno stavku 1. ove točke u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

#### 16.3.2.2 Dokazi da ne postoje razlozi za isključenje

Naručitelj će kao dostatan dokaz da ne postoje osnove za isključenje prihvatiti:

1. izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz točke 16.1.1 ove dokumentacije

2. potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz točke 16.1.2. ove dokumentacije

Ako se u državi poslovnog nastana gospodarskog subjekta, odnosno državi čiji je osoba državljanin, ne izdaju navedeni dokumenti ili ako ne obuhvaćaju sve okolnosti iz točke 16.1.1 i točke 16.1.2 ove dokumentacije, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**Kako bi naručitelj mogao utvrditi ne postojanje razloga isključenja i ocjenu dokaza, gospodarski subjekti koji nemaju poslovni nastan u Republici Hrvatskoj ili osobe koje nisu državljani Republike Hrvatske pri dostavi dokaza (ako već nije navedeno u ponudi) obavezni su navesti podatke o državi poslovnog nastana, odnosno podatke o državljanstvu.**

#### 16.3.2.3 Dokazi o ispunjavanju kriterija za odabir gospodarskog subjekta (uvjeta sposobnosti)

##### 16.3.2.3.1 Sposobnost za obavljanje profesionalne djelatnosti

##### Traženi uvjet sposobnosti za obavljanje profesionalne djelatnosti gospodarskog subjekta dokazuje se izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

##### 16.3.2.3.2 Ekonomska i financijska sposobnost

Traženi uvjet financijske sposobnosti dokazuje se izjavom o godišnjem prometu gospodarskog subjekta u tri posljednje dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna.

Ako gospodarski subjekt iz opravdanog razloga nije u mogućnosti predočiti navedeni dokument, on može dokazati svoju ekonomsku ili financijsku sposobnost bilo kojim drugim dokumentom koji javni naručitelj smatra prikladnim.

##### 16.3.2.3.3 Tehnička i stručna sposobnost

Ponuditelj tehničku i stručnu sposobnost dokazuje na slijedeći način:

Za Popis glavnih usluga (točka 16.2.3.1)

Traženi uvjet tehničke i stručne sposobnosti dokazuje se **popisom glavnih usluga** pruženih u godini u kojoj je započeo postupak javne nabave i tijekom tri godine koje prethode toj godini.

Popis mora minimalno sadržavati vrijednost usluga, datum, te naziv druge ugovorne strane.

Za Obrazovne i stručne kvalifikacije (točka 16.2.3.2)

Traženi uvjet tehničke i stručne sposobnosti dokazuje se obrazovnim i stručnim kvalifikacijama u formi **popisa glavnih stručnjaka** u kojem za svakog stručnjaka mora biti naznačeno:

* ime i prezime
* pozicija za koju je stručnjak predložen
* radno mjesto
* navodi o ispunjavanju minimalnih uvjeta iz točke 16.2.3.2 (tražena stručna sprema i iskustvo).

Naručitelj nije dao predložak popisa glavnih stručnjaka u ovoj dokumentaciji o nabavi.

Podatak o radnom mjestu stručnjaka upisuje se isključivo kako bi naručitelj mogao utvrditi je li predloženi stručnjak zaposlenik ponuditelja. Podatak o radnom mjestu odnosi se na informaciju gdje je stručnjak trenutno zaposlen tj. u radnom odnosu (ime trgovačkog društva, ustanove, institucije i sl.), odnosno podatak iz kojeg će biti jasno je li stručnjak zaposlenik ponuditelja ili ne. Ako stručnjak nije u radnom odnosu, gospodarski subjekt može upisati napomenu „nije u radnom odnosu“, odnosno staviti bilo kakvu relevantnu napomenu (npr. samostalni stručnjak).

Uz navod relevantnog iskustva stručnjaka (minimalni uvjeti iz točke 16.2.3.2) potrebno je navesti kontakt koji naručitelju omogućava provjeru podataka, npr. kontakt relevantne službe naručitelja usluge/korisnika projekta (telefon, elektronička adresa) i/ili poveznicu na javno dostupne dokumente (publikacije, sažeci, izvještaji) i/ili dostaviti relevantni dokument u elektroničkom obliku.

Ponuditelj je uz popis glavnih stručnjaka obavezan dostaviti preslike diploma (gdje je isto zahtjevano), odnosno drugih dokumenata vezanih za dokazivanje ispunjavanja tražene razine obrazovanja stručnjaka.

U slučaju da pojedini predloženi glavni stručnjak nije zaposlenik ponuditelja (uključuje članove zajednice ponuditelja) ili podugovaratelja, za tog stručnjaka potrebno je, kao ažurni popratni dokument, dostaviti i potpisanu **izjavu stručnjaka da će biti na raspolaganju ugovaratelju tijekom izvršenja ugovora**, a kojom će stručnjak potvrditi da će predstavljati resurs odabranog ponuditelja. Predložak izjave (nije obavezan format) dan je u Prilogu 4 ove dokumentacije o nabavi.

## 16.4 Oslanjanje na sposobnost drugih subjekata

Gospodarski subjekt može se radi dokazivanja ispunjavanja relevantnih kriterija za odabir gospodarskog subjekta iz točke 16.2.2 (ekonomska i financijska sposobnost) i točke 16.2.3 (tehnička i stručna sposobnost) ove dokumentacije osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti (točka 16.2.2), naručitelj zahtijeva njihovu solidarnu odgovornost za izvršenje ugovora o javnoj nabavi.

Gospodarski subjekt može se osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije i relevantno stručno iskustvo (točka 16.2.3) samo ako će ti subjekti pružati usluge za koje se ta sposobnost traži.

Ako se gospodarski subjekt oslanja na sposobnost drugih subjekata mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu (na primjer, dostavom potpisane izjave o stavljanju resursa na raspolaganje). Naručitelj će prije donošenja odluke o odabiru, od ponuditelja koji je podnio ekonomski najpovoljniju ponudu, zatražiti u primjerenom roku (ne kraćem od pet dana) dostavu navedene izjave.

Naručitelj će sukladno točki 16.3 provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta, te postoje li osnove za njihovo isključenje. Naručitelj će od gospodarskog subjekta zahtijevati da zamjeni subjekt na čiju se sposobnost oslonio radi dokazivanja kriterija za odabir ako, na temelju provjere, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenima ovom točkom.

## 16.5 Službeni popisi odobrenih gospodarskih subjekata

Gospodarski subjekt može dostaviti potvrdu nadležnog tijela o upisu u službeni popis odobrenih gospodarskih subjekata ili potvrdu od tijela nadležnog za potvrđivanje u državi članici u odnosu na kriterije za kvalitativni odabir gospodarskog subjekta.

Potvrde moraju sadržavati podatke u vezi s dokumentima na temelju kojih se gospodarski subjekt upisao u službeni popis ili ishodio potvrdu, kao i dobivenu klasifikaciju na tom popisu.

Oborivo će se smatrati da potvrde izdane od nadležnog tijela u državi članici u kojoj gospodarski subjekt ima poslovni nastan dokazuju da gospodarski subjekt ispunjava kriterije za kvalitativni odabir obuhvaćene tim potvrdama.

Naručitelj može od gospodarskog subjekta koji je dostavio potvrdu dodatno zahtijevati dostavu dokumenta iz podtočke 2. točke 16.3.2.2 ove dokumentacije.

Naručitelj će priznati jednakovrijedne potvrde tijela osnovanih u drugim državama članicama, te druga jednakovrijedna dokazna sredstva.

# 17. Sadržaj ponude i način izrade ponude

Ponuda se izrađuje na hrvatskom jeziku i latiničnom pismu (vidi odredbe u točki 16.3.2.1 o dostavi popratnih dokumenata). U slučaju navođenja pojedinačnih stručnih termina, jezičnih konstrukcija, naziva publikacija, projekata i sl. na drugom jeziku koji se uobičajeno u praksi koriste vezano uz predmet nabave, te ih naručitelj razumije, smatrat će se da je ponuda izrađena na hrvatskom jeziku. U slučaju nedoumica oko takvih termina i izraza, naručitelj može tražiti razjašnjenje sukladno čl. 293. ZJN 2016.

Pri izradi ponude ponuditelj se mora pridržavati zahtjeva i uvjeta iz dokumentacije o nabavi, te ne smije mijenjati ni nadopunjavati tekst dokumentacije o nabavi.

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmijenjene ponude.

Nakon isteka roka za dostavu ponuda, ponuda se ne smije mijenjati.

Ponuda obvezuje ponuditelja do isteka roka valjanosti ponude, a na zahtjev naručitelja ponuditelj može produžiti rok valjanosti svoje ponude.

Ponuda mora sadržavati:

* popunjeni obrazac troškovnika (Prilog 2),
* popunjeni ponudbeni list (kreira se kroz EOJN prilikom sastavljanja ponude),
* ispunjenu Europsku jedinstvenu dokumentaciju o nabavi (ESPD) – eESPD (.xml datoteka) – za sve gopodarske subjekte,
* ako ponuditelj želi ostvariti bodove na temelju kriterija kvalitete u sklopu ekonomski najpovoljnije ponude, u ponudi mora dostaviti podatke o iskustvu glavnih stručnjaka koji se traže sklopu ekonomski najpovoljnije ponude (tablični pregled iz Priloga 3).

Vezano za osobne podatke pojedinaca sadržane u ponudi ili dodatno dostavljene kroz ažurirane dokumente, u kontekstu primjene „Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka)“, naručitelj će dostavljene podatke obraditi u skladu sa zakonskim odredbama temeljem ZJN 2016 i podzakonskih propisa (zapisnici, odluke, obaveza objave dokumenata vezanih uz postupak, itd.). Obrada navedenih podataka nužna je kako bi se poduzele radnje prije sklapanja ugovora, te za izvršavanje ugovora, a sukladno pravnim obavezama naručitelja.

# 18. Varijante ponude

Nije dopušteno podnošenje varijanti ponude.

# 19. Način dostave ponude

U ovom postupku javne nabave obvezna je dostava ponude elektroničkim sredstvima komunikacije.

Elektronička dostava ponuda provodi se kroz EOJN, vezujući se na elektroničku objavu poziva na nadmetanje, te na elektronički pristup dokumentaciji o nabavi.

Naručitelj otklanja svaku odgovornost vezanu uz mogući neispravan rad EOJN-a, zastoj u radu EOJN-a ili nemogućnost zainteresiranoga gospodarskog subjekta da ponudu u elektroničkom obliku dostavi u roku za dostavu, putem EOJN-a. Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok naručitelj produlji rok za dostavu sukladno čl. 240. ZJN 2016.

Ponuda dostavljena elektroničkim sredstvima komunikacije putem EOJN obvezuje ponuditelja u roku valjanosti ponude neovisno o tome je li potpisana ili nije, te naručitelj ne smije odbiti takvu ponudu samo zbog toga razloga.

Procesom predaje ponude smatra se prilaganje (*upload*/učitavanje) svih dokumenata ponude, popunjenih obrazaca i troškovnika. Sve priložene dokumente EOJN uvezuje u cjelovitu ponudu, pod nazivom „Uvez ponude“.

Detaljne upute načina elektroničke dostave ponuda, te informacije u vezi sa specifikacijama koje su potrebne za elektroničku dostavu ponuda, uključujući kriptografsku zaštitu, dostupne su na stranicama EOJN-a na adresi: <https://eojn.nn.hr/Oglasnik/>).

# 20. Kriterij za odabir ponude

Kriterij za odabir ponude je ekonomski najpovoljnija ponuda koja se utvrđuje na temelju omjera cijene i kvalitete.

Maksimalan broj bodova koji ponuditelj može ostvariti je 100, a ponderi pojedinih kriterija su sljedeći:

* cijena – 50% (maksimalno 50 bodova)
* necjenovni kriteriji (iskustvo glavnih stručnjaka) – ukupno 50 % (maksimalno 50 bodova).

Svaki od kriterija ocjenjuje se zasebno sukladno navedenim zahtjevima, a zbroj bodova dodijeljen po svakom od kriterija određuje ukupan broj bodova pojedinog ponuditelja.

### 20.1 Izračun bodova za cjenovni kriterij

Ponudi s najnižom cijenom (Pnajniža) dodjeljuje se maksimalan broj bodova.

Izračun bodova za cjenovni kriterij za pojedinačnu ponudu (PC):

PC = Cnajniža / Cponude x 50

pri čemu je:

Cnajniža – cijena najniže ponude

Cponude – cijena ponude koja se boduje

50 – ponder za cjenovni kriterij

Broj bodova za ponudu zaokružuje se na dvije decimale.

S obzirom da naručitelj ne može koristiti pravo na pretporez uspoređuje cijene ponuda s porezom na dodanu vrijednost.

### 20.2 Izračun bodova za necjenovni kriterij (iskustvo glavnih stručnjaka)

Nefinancijski kriterij:

Naručitelj kao drugi kriterij određuje iskustvo glavnih stručnjaka (Iskustvo glavnih stručnjaka (Pk)).

Maksimalni broj bodova koji valjana ponuda može dobiti prema ovom kriteriju je 50.

Kriterij kvalitete (nefinancijski kriterij) odnosi se na kvalifikacije i iskustvo osoblja angažiranog na izvršenju ovog ugovora, odnosno sljedećih glavnih stručnjaka koje ponuditelj mora navesti u skladu sa zahtjevom iz točke 16.2.3 Tehnička i stručna sposobnost ove dokumentacije, te koje ponuditelj mora staviti na raspolaganje za izvršenje ugovora i koji moraju sudjelovati u izvršenju ugovora:

* Glavni stručnjak 1 - Stručnjak za istraživanje kitova (Cetacea) i morskih kornjača metodom zračnog istraživanja (engl. Aerial survey) (jedan stručnjak)
* Glavni stručnjak 2– Stručnjak za istraživanje kitova (Cetacea) i/ili morskih kornjača (dva stručnjaka)

Kriterij kvalitete definiran je putem bodovanja iskustva navedenih glavnih stručnjaka.

Naručitelj je odredio maksimalan broj navoda u popisu navedenih referenci za svaku kategoriju i za svakog stručnjaka.

Metodologija i raspon vezan za ocjenjivanje iskustva glavnih stručnjaka:

|  |  |  |  |
| --- | --- | --- | --- |
| **1. GLAVNI STRUČNJAK 1 - STRUČNJAK ZA ISTRAŽIVANJE KITOVA (CETACEA) I MORSKIH KORNJAČA METODOM ZRAČNOG ISTRAŽIVANJA (ENGL. AERIAL SURVEY) (JEDAN STRUČNJAK)** | | | |
| **Vrsta iskustva** | **Raspon** | **Bodovi** | **Najveći mogući broj bodova** |
| **1.1. Dodatno iskustvo (ponad onoga zahtijevanog u točki 16.2.3.2.) u istraživanju kitova (Cetacea) metodom zračnog istraživanja (engl. Aerial survey)** **na području Sredozemnog mora**  *Pod dodatnim iskustvom u području istraživanja kitova (Cetacea) metodom zračnog istraživanja* *na području Sredozemnog mora, Naručitelj podrazumijeva:*  *a) rad na projektima i/ili uslugama na kojem je stručnjak bio zadužen za istraživanje kitova (Cetacea) metodom zračnog istraživanja na području Sredozemnog mora i/ili*  *b) znanstvene ili stručne radove u području istraživanja kitova (Cetacea) metodom zračnog istraživanja na području Sredozemnog mora u kojem je stručnjak naveden kao autor ili koautor.*  Kao dodatno iskustvo u području istraživanja kitova (Cetacea) metodom zračnog istraživanja na području Sredozemnog mora Naručitelj će prihvatiti završne isporučevine (izvješće/studiju/elaborat) projekata i/ili usluga koje predstavljaju rezultate istraživanja kitova (Cetacea) metodom zračnog istraživanja na području Sredozemnog mora i/ili znanstvene ili stručne radove objavljene u znanstvenim ili stručnim publikacijama (tiskanim ili elektronskim) iz kojih je jasno vidljivo da je stručnjak obavljao istraživanja kitova (Cetacea) metodom zračnog istraživanja na području Sredozemnog mora za potrebe izrade rada.  Naručitelj neće priznati ukoliko se radi o popularnim člancima objavljenim u dnevnim, tjednim, mjesečnim, odnosno periodički objavljivanim, popularnim tiskovinama niti o diplomskim radovima.  U slučaju da je rad pod 1.1.b) izdan u sklopu izvršenja usluge pod 1.1.a), bodovi će biti dodijeljeni samo po jednoj osnovi.  ***Napomena****: Jedna (1) referenca kojom stručnjak dokazuje iskustvo u području istraživanja kitova (Cetacea) metodom zračnog istraživanja uvjet je sposobnosti prema točki 16.2.3.2. Ta jedna (1) referenca neće se priznati kao dodatno iskustvo te će stručnjaku koji ima samo tu jednu (1) referencu biti dodijeljeno 0 bodova po ovom kriteriju.*  **Popis referenci stručnjaka u ovoj kategoriji može sadržavati maksimalno 7 navoda odnosno referenci.** | 1 dodatna referenca | 2 | 7 |
| 2 do 3 dodatnih referenci | 5 |
| 4 ili više dodatnih referenci | 7 |
| **1.2. Dodatno iskustvo (ponad onoga zahtijevanog u točki 16.2.3.2.) u istraživanju morskih kornjača metodom zračnog istraživanja (engl. Aerial survey)** **na području Sredozemnog mora**  Pod dodatnim iskustvom u području istraživanja morskih kornjača metodom zračnog istraživanja na području Sredozemnog mora Naručitelj podrazumijeva:  a) rad na projektima i/ili uslugama na kojem je stručnjak bio zadužen za istraživanje morskih kornjača metodom zračnog istraživanja na području Sredozemnog mora i/ili  b) znanstvene ili stručne radove u području istraživanja morskih kornjača metodom zračnog istraživanja na području Sredozemnog mora u kojem je stručnjak naveden kao autor ili koautor.  Kao dodatno iskustvo u području istraživanja morskih kornjača metodom zračnog istraživanja na području Sredozemnog mora Naručitelj će prihvatiti završne isporučevine (izvješće/studiju/elaborat) projekata i/ili usluga koje predstavljaju rezultate istraživanja morskih kornjača metodom zračnog istraživanja na području Sredozemnog mora i/ili znanstvene ili stručne radove objavljene u znanstvenim ili stručnim publikacijama (tiskanim ili elektronskim) iz kojih je jasno vidljivo da je stručnjak obavljao istraživanja morskih kornjača metodom zračnog istraživanja na području Sredozemnog mora za potrebe izrade rada.  Naručitelj neće priznati ukoliko se radi o popularnim člancima objavljenim u dnevnim, tjednim, mjesečnim, odnosno periodički objavljivanim, popularnim tiskovinama niti o diplomskim radovima.  U slučaju da je rad pod 1.2.b) izdan u sklopu izvršenja usluge pod 1.2.a), bodovi će biti dodijeljeni samo po jednoj osnovi.  ***Napomena****: Jedna (1) referenca kojom stručnjak dokazuje iskustvo u području istraživanja morskih kornjača metodom zračnog istraživanja na području Sredozemnog mora uvjet je sposobnosti prema točki 16.2.3.2. Ta jedna (1) referenca neće se priznati kao dodatno iskustvo te će stručnjaku koji ima samo tu jednu (1) referencu biti dodijeljeno 0 bodova po ovom kriteriju.*  ***Popis referenci stručnjaka u ovoj kategoriji može sadržavati maksimalno 7 navoda odnosno referenci.*** | 1 dodatna referenca | 2 | 7 |
| 2 do 3 dodatnih referenci | 5 |
| 4 ili više dodatnih referenci | 7 |
| **1.3. Iskustvo u području analize podataka o kitovima (Cetacea) i/ili morskim kornjačama prikupljenima metodom zračnog istraživanja (engl. Aerial survey).**  Pod iskustvom u području analize podataka o kitovima (Cetacea) i/ili morskim kornjačama prikupljenima metodom zračnog istraživanja (engl. Aerial survey) Naručitelj podrazumijeva:   1. rad na projektima ili uslugama na kojem je stručnjak bio zadužen za analizu podataka o kitovima (Cetacea) i/ili morskim kornjačama prikupljenima metodom zračnog istraživanja 2. znanstvene ili stručne radove u području analize podataka o kitovima (Cetacea) i/ili morskim kornjačama prikupljenima metodom zračnog istraživanja u kojima je stručnjak naveden kao jedini autor ili koautor.   Kao iskustvo u analizi podataka o kitovima (Cetacea) i/ili morskim kornjačama prikupljenima metodom zračnog istraživanja Naručitelj će prihvatiti završne isporučevine (izvješće/studiju/elaborat) projekata i/ili usluga koje predstavljaju rezultate analize podataka o kitovima (Cetacea) i/ili morskim kornjačama prikupljenima metodom zračnog istraživanja i/ili znanstvene ili stručne radove objavljene u znanstvenim ili stručnim publikacijama (tiskanim ili elektronskim) iz kojih je jasno vidljivo da je stručnjak obavljao analizu podataka o kitovima (Cetacea) i/ili morskim kornjačama prikupljenima metodom zračnog istraživanja za potrebe izrade rada.  Naručitelj neće priznati ukoliko se radi o popularnim člancima objavljenim u dnevnim, tjednim, mjesečnim, odnosno periodički objavljivanim, popularnim tiskovinama niti o diplomskim radovima.  U slučaju da je rad pod 1.3.b) izdan u sklopu izvršenja usluge pod 1.3.a), bodovi će biti dodijeljeni samo po jednoj osnovi.  **Popis referenci stručnjaka u ovoj kategoriji može sadržavati maksimalno 7 navoda odnosno referenci.** | 1 referenca | 2 | 6 |
| 2 do 3 reference | 4 |
| 4 ili više referenci | 6 |
| **Maksimalan mogući broj bodova za stručnjaka** | | | **20** |

|  |  |  |  |
| --- | --- | --- | --- |
| **2. GLAVNI STRUČNJAK 2 - STRUČNJAK ZA ISTRAŽIVANJE KITOVA (CETACEA) I/ILI MORSKIH KORNJAČA (PRVA OSOBA)** | | | |
| **Vrsta iskustva** | **Raspon** | **Bodovi** | **Najveći mogući broj bodova** |
| * 1. **Dodatno iskustvo (ponad onoga zahtijevanog u točki 16.2.3.2.) u području istraživanja kitova (Cetacea) i/ili morskih kornjača (inventarizacija i/ili praćenje stanja i/ili biologija i ekologija)**   Pod iskustvom u području istraživanja kitova (Cetacea) i/ili morskih kornjača (inventarizacija i/ili praćenje stanja i/ili biologija i ekologija), Naručitelj podrazumijeva:  a) rad na projektima i/ili uslugama na kojima je stručnjak bio zadužen za istraživanje kitova (Cetacea) i/ili morskih kornjača i/ili  b) znanstvene ili stručne radove u području istraživanja kitova (Cetacea) i/ili morskih kornjača u kojima je stručnjak naveden kao jedini autor ili koautor.  Kao potrebno iskustvo u području istraživanja kitova (Cetacea) i/ili morskih kornjača Naručitelj će prihvatiti završne isporučevine (izvješće/studiju/elaborat) projekata i/ili usluga koji predstavljaju rezultate istraživanja kitova (Cetacea) i/ili morskih kornjača i/ili znanstvene ili stručne radove objavljene u znanstvenim ili stručnim publikacijama (tiskanim ili elektronskim) iz kojih je jasno vidljivo da je stručnjak obavljao istraživanja (inventarizacija i/ili kartiranje i/ili praćenje stanja) kitova (Cetacea) i/ili morskih kornjača za potrebe izrade rada.  Naručitelj neće priznati ukoliko se radi o popularnim člancima objavljenim u dnevnim, tjednim, mjesečnim, odnosno periodički objavljivanim, popularnim tiskovinama niti o diplomskim radovima.Napomena: Jedna (1) referenca kojom stručnjak dokazuje iskustvo u području istraživanja istraživanje kitova (Cetacea) i/ili morskih kornjača uvjet je sposobnosti prema točki 16.2.3.2. Ta jedna (1) referenca neće se priznati kao dodatno iskustvo te će stručnjaku koji ima samo tu jednu (1) referencu biti dodijeljeno 0 bodova po ovom kriteriju.  U slučaju da je rad pod 2.1.b) izdan u sklopu izvršenja usluge pod 2.1.a), bodovi će biti dodijeljeni samo po jednoj osnovi.  **Popis referenci stručnjaka u ovoj kategoriji može sadržavati maksimalno 7 navoda odnosno referenci.** | 1 dodatna referenca | 2 | 8 |
| 2 do 3 dodatnih referenci | 5 |
| 4 ili više dodatnih referenci | 8 |
| * 1. **Iskustvo u istraživanju kitova (Cetacea) i/ili morskih kornjača metodom zračnog istraživanja (engl. Aerial survey).**   Pod iskustvom u području istraživanja kitova (Cetacea) i/ili morskih kornjača metodom zračnog istraživanja (engl. Aerial survey), Naručitelj podrazumijeva:  a) rad na projektima i/ili uslugama na kojem je stručnjak bio zadužen za istraživanje kitova (Cetacea) i/ili morskih kornjača metodom zračnog istraživanja i/ili  b) znanstvene ili stručne radove u području istraživanja kitova (Cetacea) i/ili morskih kornjača metodom zračnog istraživanja u kojem je stručnjak naveden kao autor ili koautor.  Kao iskustvo u području istraživanja kitova (Cetacea) i/ili morskih kornjača metodom zračnog istraživanja Naručitelj će prihvatiti završne isporučevine (izvješće/studiju/elaborat) projekata i/ili usluga koje predstavljaju rezultate istraživanja kitova (Cetacea) i/ili morskih kornjača metodom zračnog istraživanja i/ili znanstvene ili stručne radove objavljene u znanstvenim ili stručnim publikacijama (tiskanim ili elektronskim) iz kojih je jasno vidljivo da je stručnjak obavljao istraživanja kitova (Cetacea) i/ili morskih kornjača metodom zračnog istraživanja za potrebe izrade rada.  Naručitelj neće priznati ukoliko se radi o popularnim člancima objavljenim u dnevnim, tjednim, mjesečnim, odnosno periodički objavljivanim, popularnim tiskovinama niti o diplomskim radovima.  U slučaju da je rad pod 2.2.b) izdan u sklopu izvršenja usluge pod 2.2.a), bodovi će biti dodijeljeni samo po jednoj osnovi.  **Popis referenci stručnjaka u ovoj kategoriji može sadržavati maksimalno 7 navoda odnosno referenci.** | 1 referenca | 2 | 7 |
| 2 do 3 reference | 5 |
| 4 ili više referenci | 7 |
| **Maksimalan mogući broj bodova za stručnjaka** | | | **15** |
|  | | | |
| **3. GLAVNI STRUČNJAK 2 - STRUČNJAK ZA ISTRAŽIVANJE KITOVA (CETACEA) I/ILI MORSKIH KORNJAČA (DRUGA OSOBA)** | | | |
| **Vrsta iskustva** | **Raspon** | **Bodovi** | **Najveći mogući broj bodova** |
| * 1. **Dodatno iskustvo (ponad onoga zahtijevanog u točki 16.2.3.2.) u području istraživanja kitova (Cetacea) i/ili morskih kornjača (inventarizacija i/ili praćenje stanja i/ili biologija i ekologija).**   Pod iskustvom u području istraživanja kitova (Cetacea) i/ili morskih kornjača (inventarizacija i/ili praćenje stanja i/ili biologija i ekologija), Naručitelj podrazumijeva:  a) rad na projektima i/ili uslugama na kojima je stručnjak bio zadužen za istraživanje kitova (Cetacea) i/ili morskih kornjača i/ili  b) znanstvene ili stručne radove u području istraživanja kitova (Cetacea) i/ili morskih kornjača u kojima je stručnjak naveden kao jedini autor ili koautor.  Kao potrebno iskustvo u području istraživanja kitova (Cetacea) i/ili morskih kornjača Naručitelj će prihvatiti završne isporučevine (izvješće/studiju/elaborat) projekata i/ili usluga koji predstavljaju rezultate istraživanja kitova (Cetacea) i/ili morskih kornjača i/ili znanstvene ili stručne radove objavljene u znanstvenim ili stručnim publikacijama (tiskanim ili elektronskim) iz kojih je jasno vidljivo da je stručnjak obavljao istraživanja (inventarizacija i/ili kartiranje i/ili praćenje stanja) kitova (Cetacea) i/ili morskih kornjača za potrebe izrade rada.  Naručitelj neće priznati ukoliko se radi o popularnim člancima objavljenim u dnevnim, tjednim, mjesečnim, odnosno periodički objavljivanim, popularnim tiskovinama niti o diplomskim radovima.  U slučaju da je rad pod 3.1.b) izdan u sklopu izvršenja usluge pod 3.1.a), bodovi će biti dodijeljeni samo po jednoj osnovi.  **Popis referenci stručnjaka u ovoj kategoriji može sadržavati maksimalno 7 navoda odnosno referenci.** | 1 dodatna referenca | 2 | 8 |
| 2 do 3 dodatnih referenci | 5 |
| 4 ili više dodatnih referenci | 8 |
| **3.2. Iskustvo u istraživanju kitova (Cetacea) i/ili morskih kornjača metodom zračnog istraživanja (engl. Aerial survey).**  Pod iskustvom u području istraživanja kitova (Cetacea) i/ili morskih kornjača metodom zračnog istraživanja (engl. Aerial survey), Naručitelj podrazumijeva:  a) rad na projektima i/ili uslugama na kojem je stručnjak bio zadužen za istraživanje kitova (Cetacea) i/ili morskih kornjača metodom zračnog i/ili  b) znanstvene ili stručne radove u području istraživanja kitova (Cetacea) i/ili morskih kornjača metodom zračnog istraživanja u kojem je stručnjak naveden kao autor ili koautor.  Kao iskustvo u području istraživanja kitova (Cetacea) i/ili morskih kornjača metodom zračnog istraživanja Naručitelj će prihvatiti završne isporučevine (izvješće/studiju/elaborat) projekata i/ili usluga koje predstavljaju rezultate istraživanja kitova (Cetacea) i/ili morskih kornjača metodom zračnog istraživanja i/ili znanstvene ili stručne radove objavljene u znanstvenim ili stručnim publikacijama (tiskanim ili elektronskim) iz kojih je jasno vidljivo da je stručnjak obavljao istraživanja kitova (Cetacea) i/ili morskih kornjača metodom zračnog istraživanja za potrebe izrade rada.  Naručitelj neće priznati ukoliko se radi o popularnim člancima objavljenim u dnevnim, tjednim, mjesečnim, odnosno periodički objavljivanim, popularnim tiskovinama niti o diplomskim radovima.  U slučaju da je rad pod 3.2.b) izdan u sklopu izvršenja usluge pod 3.2.a), bodovi će biti dodijeljeni samo po jednoj osnovi.  **Popis referenci stručnjaka u ovoj kategoriji može sadržavati maksimalno 7 navoda odnosno referenci.** | 1 referenca | 2 | 7 |
| 2 do 3 reference | 5 |
| 4 ili više referenci | 7 |
| **Maksimalan mogući broj bodova za stručnjaka** | | | **15** |

Imenovanjem osoba kao glavnih stručnjaka u ponudi, smatra se da su imenovani stručnjaci suglasni da će biti na raspolaganju ponuditelju tijekom izvršenja ugovora te da će sudjelovati u izvršenju ugovora.

Bodovi za kriterij kvalitete za iskustvo glavnih stručnjaka (Pk) izračunava se kao zbroj bodova za kvalifikacije i iskustvo dodijeljenih za svakog pojedinog glavnog stručnjaka.

**Pk=S1+S2+S3**

pri čemu je:

S1 – broj bodova dodijeljenih za glavnog stručnjaka za istraživanje kitova (*Cetacea*) i morskih kornjača metodom zračnog istraživanja (eng. Aerial survey)

S2 – broj bodova dodijeljenih za glavnog stručnjaka za istraživanje kitova (*Cetacea*) i/ili morskih kornjača

S3 – broj bodova dodijeljenih za glavnog stručnjaka za istraživanje kitova (*Cetacea*) i/ili morskih kornjača

Iskustvo traženih glavnih stručnjaka u sklopu kriterija ekonomski najpovoljnije ponude bodovat će se na temelju popunjenog tabličnog pregleda iz Priloga 2 (Predložak Tabličnog pregleda iskustva stručnjaka), koji je Ponuditelj obavezan dostaviti u ponudi ako želi ostvariti bodove na temelju ovog kriterija. Ponuditelj može koristiti i drugi format dostave podataka za bodovanje ako on sadrži sve tražene informacije – jasna referenca/dokument/navod o traženom iskustvu, kontakt za provjeru podataka i poveznice na javno dostupne podatke, ako su dostupni. Ako ponuditelj ne dostavi popunjeni tablični prikaz iz Priloga 2, odnosno drugi format s jasno naznačenim traženim podacima, njegovoj ponudi po ovom kriteriju bit će dodijeljeno nula bodova.

U tabličnom prikazu iz Priloga 2, (ili drugom formatu kako je gore traženo) mora biti jasno naznačeno ispunjavanje traženih podkriterija vezanih uz specifično iskustvo (dokumenti, projekti, programi, reference), uz obavezno navođenje kontakta za provjeru informacija (npr. kontakt relevantne službe naručitelja usluge/dokumenta, institucije i sl.) i/ili navođenje (ako je primjenjivo) poveznice na javno dostupne podatke ili dokumente (publikacije, sažeci, izvještaji) i/ili uz dostavu relevantnih dokumenata u elektroničkom obliku uz popunjeni tablični prikaz, kod kojih ili na temelju kojih Naručitelj može provesti provjeru istinitosti podataka. U slučaju sumnje, Naručitelj zadržava pravo provjere navedenih podataka.

U slučaju da odabrani ponuditelj tijekom izvršenja ugovora iz objektivnih razloga nema više na raspolaganju glavnog stručnjaka kojeg je naveo u ponudi vezano uz ispunjavanje uvjeta sposobnosti i ocjenu kriterija ekonomski najpovoljnije ponude, može od Naručitelja zatražiti zamjenu stručnjaka. Pri tome predloženi novi stručnjak mora minimalno ispunjavati uvjete kao i stručnjak naveden u ponudi u odnosu na traženo stručno iskustvo i kvalifikacije. Novi stručnjak mora prema postavljenom kriteriju kvalitete ostvarivati isti ili viši broj bodova u odnosu na stručnjaka kojeg zamjenjuje.

**Bodovanje**

Ukupna ocjena pojedine valjane ponude biti će zbroj bodova po gore navedenim kriterijima te će se ekonomski najpovoljnijom ponudom smatrati ona valjana ponuda koja je ostvarila najveći broj bodova. Bodovi se zaokružuju na dvije decimale.

Maksimalni broj bodova koji se može dodijeliti valjanoj ponudi iznosi 100.

Ukupna ocjena valjane ponude računa se prema formuli:

pri čemu je:

ENP – ukupan broj bodova valjane ponude po kriteriju ekonomski najpovoljnije ponude

C – broj bodova valjane ponude koja se ocjenjuje po kriteriju cijene

Pk – broj bodova valjane ponude koja se ocjenjuje po kriteriju iskustvo glavnih stručnjaka

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati valjanu ponudu koja je zaprimljena ranije.

### 20.3 Odabir ponude

Najbolja ponuda je ona koja je ostvarila najveći ukupni zbroj bodova za cjenovni kriterij i bodova za necjenovni kriterij (iskustvo glavnih stručnjaka).

**Ukupno bodova za ponudu (PUKUPNO) = bodovi za cjenovni kriterij (PC) + bodovi za kriterij kvalitete (Pk)**

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

# 21. Način određivanja cijene

Cijena ponude odnosi se na cijenu ponude iskazanu u ponudbenom listu.

U navedenu cijenu ponude bez poreza na dodanu vrijednost moraju biti uračunati svi troškovi ponuditelja i popusti.

Ponuditelj je dužan u ponudi upisati jediničnu cijenu i ukupnu cijenu (zaokružene na dvije decimale) za svaku stavku troškovnika, te cijenu ponude bez PDV-a, iznos PDV-a i cijenu ponude s PDV-om.

Cijena ponude piše se brojkama u apsolutnom iznosu i izražava se u kunama.

Ako ponuditelj nije u sustavu PDV-a, u ponudbenom listu (kreira se u EOJN), na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa poreza na dodanu vrijednost ostavlja se prazno.

Ugovorena jedinična cijena po stavkama troškovnika je nepromjenjiva tijekom cijelog trajanja ugovora.

# 22. Rok valjanosti ponude

Rok valjanosti ponude je najmanje 4 mjeseca od dana isteka roka za dostavu ponuda.

# 23. Odredbe koje se odnose na zajednicu gospodarskih subjekata

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice gospodarskih subjekata za izvršenje ugovora je solidarna.

Ponuda zajednice gospodarskih subjekata mora sadržavati podatke o svakom članu zajednice gospodarskih subjekata ponuditelja, kako je određeno obrascem EOJN, uz obveznu naznaku člana zajednice gospodarskih subjekata koji je ovlašten za komunikaciju s naručiteljem.

Naručitelj od zajednice gospodarskih subjekata neće zahtijevati da ima određeni pravni oblik nakon sklapanja ugovora.

# 24. Podugovaranje

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

3. dostaviti europsku jedinstvenu dokumentaciju o nabavi (ESPD) za podugovaratelja.

Ako gospodarski subjekt dio ugovora o javnoj nabavi da u podugovor, podaci vezani uz podugovaratelja bit će navedeni u ugovoru o javnoj nabavi.

Naručitelj će neposredno plaćati podugovaratelju za dio ugovora koji je isti izvršio, osim ako ugovaratelj dokaže da su obveze prema podugovaratelju za taj dio ugovora već podmirene.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od naručitelja zahtijevati promjenu podugovaratelja, uvođenje novih podugovaratelja ili preuzimanje izvršenja dijela ugovora koji je prethodno dao u podugovor u skladu s odredbama članka 224. ZJN 2016.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

# 25. Jamstvo za uredno ispunjenje ugovora

Odabrani ponuditelj koji je dostavio ekonomski najpovoljniju ponudu obvezan je dostaviti jamstvo u visini od **10 % vrijednosti ugovora bez PDV-a** za uredno ispunjenje ugovora.

Jamstvo za uredno ispunjenje ugovora naplatit će se u slučaju neizvršavanja ugovora.

Odabrani ponuditelj obavezan je traženo jamstvo dostaviti u roku od 15 radnih dana od dana obostranog potpisa ugovora.

Kao jamstvo za uredno ispunjenje ugovora, odabrani ponuditelj dostavlja **garanciju banke** ili može dati **novčani polog** (odabrani ponuditelj odabire vrstu jamstva).

Bankarska garancija mora biti bezuvjetna, neopoziva i na prvi pisani poziv naručitelja, bez prigovora i s rokom valjanosti 30 dana od isteka važenja ugovora.

Novčani polog polaže se kao jamstvo za uredno ispunjenje ugovora na račun naručitelja broj: HR 12 1001 0051 8630 0016 0, model 64, poziv na broj 9725-47053-OIB uplatitelja, opis plaćanja „Jamstvo za uredno ispunjenje ugovora, evidencijski broj nabave: 800/02-21/34JN“.

U slučaju odabrane zajednice gospodarskih subjekata, jamstvo mora glasiti na sve članove zajednice ili svaki član zajednice gospodarskih subjekata dostavlja jamstvo za svoj dio garancije (članovi zajednice gospodarskih subjekata moraju biti identificirani u tekstu garancije banke).

Ako jamstvo za uredno ispunjenje ugovora ne bude naplaćeno, korisnik će ga vratiti odabranom ponuditelju u roku od 1 mjeseca nakon isteka ugovora.

# 26. Rok, vrijeme i mjesto dostave ponuda i javnog otvaranja ponuda

Ponude moraju biti dostavljene najkasnije do **00. 00. 2021. godine u 00:00 sati**.

Ponuda dostavljena nakon isteka roka za dostavu ponuda smatrat će se nepravilnom ponudom.

Javno otvaranje ponuda za ovu nabavu održat će se odmah po isteku roka za dostavu ponuda **00. 00. 2021. godine u 00:00 sati** u prostorijama naručitelja na adresi: Ministarstvo gospodarstva i održivog razvoja, Radnička cesta 80, 10 000 Zagreb.

# 27. Donošenje odluke o odabiru ili poništenju

Naručitelj će odluku o odabiru ili odluku o poništenju donijeti u roku od 90 dana od dana isteka roka za dostavu ponuda. Navedeni rok naručitelj je odredio s ciljem osiguranja dostatnog vremena za pregled i evaluaciju ponuda, uključujući provjeru dostavljenih podataka ako je potrebno (npr. u slučaju potrebe provjere podataka za stručnjake), a posebice osiguranja dostatnog vremena ponuditeljima za dostavu ažurnih dokumenata, kao i postupanje temeljem čl. 293. ZJN 2016.

Odluku o odabiru ili odluku o poništenju postupka javne nabave s preslikom zapisnika o pregledu i ocjeni ponuda naručitelj će bez odgode dostaviti svakom ponuditelju na dokaziv način, odnosno objavom u EOJN-u, pri čemu se dostava smatra obavljenom istekom dana objave.

# 28. Rok, način i uvjeti plaćanja

Naručitelj će platiti račun za isporučenu uslugu u roku od 30 dana od dana zaprimanja računa, doznakom na račun ponuditelja / člana zajednice gospodarskih subjekata, odnosno podugovaratelja. Po potrebi, ugovaratelj će prije ispostave računa pravovremeno obavijestiti naručitelja o razdiobi pojedinih rata isplate po članovima zajednice gospodarskih subjekata / podugovaratelja i/ili prethodno potvrditi priložene račune (npr. za podugovaratelja). Račun, s nazivom Ugovora, se dostavlja dostavom elektroničkog računa, a sukladno odredbama Zakona o elektroničkom izdavanju računa u javnoj nabavi (“Narodne novine”, br. 94/18) i ostalih podzakonskih propisa donesenih na temelju navedenog Zakona.

Predujam je isključen, kao i traženje sredstava osiguranja plaćanja.

Plaćanje će biti prema sljedećim ratama:

- 10 % od ukupnog iznosa ugovorene cijene – nakon Naručiteljevog odobrenja o prihvaćanju isporučevine „Plana rada“ iz radnog paketa 0 Izrada plana rada na izvršenju ugovora

- 20 % od ukupnog iznosa ugovorene cijene – nakon Naručiteljevog odobrenja o prihvaćanju isporučevina „Dizajn zračnog istraživanja kitova (Cetacea) i morskih kornjača“ iz radnog paketa 1 Izrada dizajna zračnog istraživanja kitova (Cetacea) i morskih kornjača

- 20 % od ukupnog iznosa ugovorene cijene – nakon Naručiteljevog odobrenja o prihvaćanju isporučevina „Prvo terensko izvješće (međuizvješće)“ iz radnog paketa 2 Preleti zrakoplovom s pilotom i stručnjacima u svrhu istraživanja iz zraka kitova i morskih kornjača

- 20 % od ukupnog iznosa ugovorene cijene – nakon Naručiteljevog odobrenja o prihvaćanju isporučevine „Drugo terensko izvješće (finalno izvješće)“ iz radnog paketa 2 Preleti zrakoplovom s pilotom i stručnjacima u svrhu istraživanja iz zraka kitova i morskih kornjača

- 30 % od ukupnog iznosa ugovorene cijene nakon Naručiteljevog odobrenja o prihvaćanju isporučevine „Izvješće o rasprostranjenosti, brojnosti i ugrozama populacija morskih kornjača i kitova (Cetacea) na području Jadranskog mora pod jurisdikcijom RH utvrđenima zračnim istraživanjem iz radnog paketa 3 Izrada Izvješća o rasprostranjenosti, brojnosti i ugrozama populacija morskih kornjača i kitova (Cetacea) na području Jadranskog mora pod jurisdikcijom RH utvrđenima zračnim istraživanjem

# 29. Dodatne informacije i objašnjenja, te izmjena dokumentacije o nabavi

Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.

Pod uvjetom da je zahtjev dostavljen pravodobno, naručitelj će odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju bez navođenja podataka o podnositelju zahtjeva.

Zahtjev je pravodoban ako je dostavljen najkasnije tijekom šestog dana prije roka određenog za dostavu ponuda.

Naručitelj može izmijeniti ili dopuniti dokumentaciju o nabavi do isteka roka za dostavu ponuda.

# 30. Trošak ponude i preuzimanje dokumentacije o nabavi

Trošak izrade i podnošenja ponude u cijelosti snosi ponuditelj.

Dokumentacija o nabavi ne naplaćuje se, te se može preuzeti neograničeno i u cijelosti u elektroničkom obliku na internetskoj stranici EOJN-a: <https://eojn.nn.hr/Oglasnik/>.

Prilikom preuzimanja dokumentacije gospodarski subjekti moraju proći postupak registracije i prijave, kako bi im sustav slao eventualne dodatne informacije i objašnjenja, izmjene dokumentacije i druge obavijesti o postupku javne nabave.

U slučaju da ponuditelj podnese ponudu bez prethodne registracije i prijave na portalu EOJN-a, sam snosi rizik izrade ponude na neodgovarajućoj podlozi (dokumentaciji o nabavi).

Upute za korištenje EOJN-a dostupne su na internetskoj stranici: <https://eojn.nn.hr/Oglasnik/clanak/upute-za-koristenje-eojna-rh/0/93/>.

# 31. Tajnost podataka

Gospodarski subjekt smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne, te povjerljive značajke ponuda.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara, te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

# 32. Izuzetno niske ponude

Naručitelj će, ako mu se čini da je ponuda izuzetno niska u odnosu na traženu uslugu, zahtijevati od ponuditelja da, u primjerenom roku ne kraćem od pet dana, objasni cijenu navedenu u ponudi sukladno članku 289. ZJN 2016.

Ako će tijekom ocjene dostavljenih podataka postojati određene nejasnoće, naručitelj može od ponuditelja zatražiti dodatno pojašnjenje.

Naručitelj može odbiti ponudu samo ako objašnjenje ili dostavljeni dokazi zadovoljavajuće neće objasniti nisku predloženu razinu cijene ili troškova, uzimajući u obzir elemente iz čl. 289. st. 2. ZJN 2016.

Naručitelj će odbiti ponudu ako utvrdi da je ponuda izuzetno niska jer ne udovoljava primjenjivim obvezama u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. ZJN 2016.

Ako naručitelj utvrdi da je ponuda izuzetno niska jer je ponuditelj primio državnu potporu, smije tu ponudu samo na temelju toga odbiti tek nakon što zatraži ponuditelja pojašnjenje, ako ponuditelj u primjerenom roku određenom od strane naručitelja, nije u mogućnosti dokazati da je potpora zakonito dodijeljena.

# 33. Moguće izmjene ugovora tijekom njegova trajanja

Tijekom trajanja sklopljenog ugovora o javnoj nabavi moguće su sljedeće izmjene koje se neće smatrati značajnim izmjenama:

* mogućnost produljenja roka pružanja usluge sukladno odredbama točke 15.;
* mogućnost izmjene glavnih i dodatnih stručnjaka sukladno odredbama točaka 16. i 20., te Priloga 1;
* mogućnost izmjene načina, opsega i roka provedbe pojedinih radnih paketa kako je opisano u Prilogu 1;
* ukoliko nastanu okolnosti i razlozi zbog kojih je potrebno produljenje provedbe, odnosno sukladno eventualnom produljenju ugovora o bespovratnim sredstvima.

# 34. Prijenos vlasništva i autorskih prava

Ugovor sklopljen temeljem ovog postupka sadržavat će sljedeće odredbe:

Naručitelj i ugovaratelj suglasno utvrđuju da sve što ugovaratelj, odnosno stručnjaci koje angažira ugovaratelj (autor(i) pojedinog dokumenta) izradi temeljem ovog ugovora, a što posebno uključuje, ali se ne ograničava na, izvještaje, podatke iz izvještaja, rezultate i analize istraživanja i prikupljanja podataka, kao i tumačenja istih, fotografije, snimke, video snimke, audio zapise, skice, nacrte, tablice, karte i slično, pripada naručitelju, te mu ugovaratelj/autor(i) potpisom ovog ugovora prenosi pravo korištenja tog djela ili u vezi s tim djelom, pri čemu je predmetno pravo naručitelja sadržano u okviru ugovorene cijene i ostvaruje se bez obveze ishođenja dodatnog ovlaštenja ili plaćanja ikakve dodatne naknade. Ugovaratelj/autor(i) zadržavaju prava da navedena djela koristi za sebe i/ili prava na istima prenese i na druge osobe.

Naručitelj i ugovaratelj suglasno utvrđuju da ako bi se djelo koje je predmet ovog Ugovora ili neki njegov dio imalo smatrati autorskim djelom temeljem Zakona o autorskom pravu i srodnim pravima (NN 167/03, 79/07, 80/11, 125/11, 141/13, 127/14, 62/17, 96/18), ugovaratelj/autor(i) osniva neisključivo pravo korištenja tog (autorskog) djela u korist naručitelja, što izrijekom potvrđuje potpisom ovog Ugovora, i to vremenski, prostorno i sadržajno neograničeno, a koje pravo osobito obuhvaća pravo:

* umnožavanja (reproduciranja),
* objavljivanja i daljnje distribucije, i to na bilo kojem mediju i u bilo kojem formatu, i to kako onima koji su danas poznati, tako i onima koji će postati poznati u budućnosti
* prerade, što sukladno Članku 31. Zakona o autorskom pravu i srodnim pravima, predstavlja isključivo pravo na prevođenje, prilagođavanje, glazbenu obradu ili koju drugu preinaku autorskog djela.

Djela iz prethodnih stavaka naručitelj može iskorištavati sadržajno neograničeno, pri čemu se posebno misli ali ne ograničava, na objavu djela ili bilo kojeg njegovog dijela u okviru Informacijskog sustava zaštite prirode kojeg je naručitelj dužan voditi sukladno pozitivnim propisima RH, čime djelo postaje dostupno javnosti sukladno Uvjetima o pristupu i korištenju podataka unutar Informacijskog sustava zaštite prirode, sa kojim Uvjetima je ugovaratelj/autor(i) upoznat.

Naručitelj se obvezuje da neće mijenjati izvorne podatke (npr. podatke o opažačima, opažanja o vrstama i staništima, procjene brojnosti i rasprostranjenosti populacija vrsta i/ili staništa, mišljenja i zaključke) u autorskom djelu, te da za slučaj korištenja autorskog djela kao cjeline neće mijenjati cjeloviti izvještaj.

Ugovaratelj/autor(i) svojim potpisom Ugovora jamči da je on autor(i) i/ili nositelj prava korištenja djela iz prethodnih stavaka kako je gore navedeno, te da je nositelj autorskih imovinskih prava na autorskim djelima koja će biti isporučena temeljem ovog Ugovora, odnosno da mu pripadaju sva imovinska autorska prava na istima, te da ima pravo raspolagati autorskim djelima kako je određeno ovim člankom. Ugovaratelj/autor(i) jamči da ima sva prava raspolaganja autorskim djelima koja su prerađena i/ili korištena za izradu autorskog djela koje je predmet ovog ugovora, kao i sva prava korištenja podataka koja ne predstavljaju autorska djela, a koja su korištena za izradu djela iz ovog ugovora. Ugovaratelj/autor(i) se obvezuje pribaviti pisanu izjavu nositelja prava čija djela su korištena u izradi autorskog djela i/ili koautora djela, koja su prerađena i/ili korištena za izradu autorskog djela koje je predmet ovog ugovora, te osoba koje su prikupile podatke prikazane u djelu, iz koje izjave će biti razvidno da isti za korist ugovaratelja/autora(a) osnivaju neisključivo pravo korištenja djela, odnosno temeljem koje Izjave je ugovaratelj/autor(i) ovlašten dalje osnovati neisključivo pravo korištenja djela u korist naručitelja kako je to određeno ovim člankom, te se obvezuje preslike navedenih Izjava predati naručitelju zajedno sa isporukom djela koje je predmet ugovora.

Ugovaratelj/autor(i) svojim potpisom na ovom Ugovoru jamči da nije osnovao niti da neće za treću osobu osnovati isključivo pravo korištenja autorskog djela niti bilo kojeg sadržaja kojeg će dostaviti naručitelju, odnosno da na autorskom djelu i na ostalom sadržaju kojeg će dostaviti naručitelju ne postoje isključiva prava korištenja trećih osoba, te se obvezuje preuzeti sve eventualne zahtjeve trećih osoba koji bi se mogli pojaviti s naslova zaštite autorskih prava i prava korištenja na djelima koja su prerađena i/ili korištena za izradu autorskog djela i ostalog sadržaja koje je predmet ovog Ugovora, te nadoknaditi naručitelju svaku štetu nastalu kao posljedicu tih zahtjeva. Ugovaratelj/autor(i) je ovlašten osnovati neisključivo pravo korištenja djela u korist trećih osoba.

Ugovaratelj/autor(i) ovime daje suglasnost naručitelju da na temelju prava korištenja autorskog djela i ostalog sadržaja dostavljenog naručitelju, reguliranim ovim odredbama, može za drugoga osnovati daljnje neisključivo pravo korištenja, ali u sadržaju i opsegu prava ne većem od onih koja je temeljem ovog ugovora prenio naručitelju ili ih za naručitelja osnovao.

Naručitelj i ugovaratelj su suglasni da će ugovaratelj/autor(i) informirati naručitelja o izvornom autoru ili koautorima djela radi navođenja njihovih imena prilikom korištenja istoga. Naručitelj će za slučaj cjelovite objave djela, te fotografija i nacrta navesti ime izvornog autora/koautora, dok će za slučaj objave pojedinih tekstualnih dijelova djela izvorni autor/koautori biti navedeni ako će to biti moguće, te ugovaratelj/autor(i) o tome prepušta odluku naručitelju. Ugovaratelj/autor(i) će od izvornog autora ili koautora pribaviti pisanu izjavu da će za slučaj objave pojedinih tekstualnih dijelova djela izvorni autor ili koautori biti navedeni ako će to biti moguće, te da se o tome prepušta odluku naručitelju.

# 35. Posebni uvjeti za izvršenje ugovora

## 35.1 Dodatni stručnjaci

Uz glavne stručnjake (navode se vezano uz tehničku i stručnu sposobnost, te kriterij za odabir ponude), za izvršenje ugovora ugovaratelj može angažirati i dodatne stručnjake.

## 35.2 Nepostojanje dvostrukog financiranja

S obzirom na pravni temelj ugovora koji će biti sufinanciran iz sredstava Europske unije, element prihvatljivosti troškova je i **nepostojanje dvostrukog financiranja**, stoga je uvjet za izvršenje ugovora nepostojanje dvostrukog financiranja u odnosu na odabranog ponuditelja, kao i angažirane stručnjake.

Stoga odabrani ponuditelj:

* koji je institucija financirana ili dijelom financirana iz državnog proračuna, i/ili
* koji predlaže glavnog ili dodatnog stručnjaka koji je zaposlenik tijela proračunskog korisnika državnoga proračuna odnosno, primatelj je plaće iz državnog proračuna ili je na bilo koji drugi način financiran iz državnog proračuna

mora dokazati nepostojanje dvostrukog financiranja vezano za provedbu ovog ugovora.

U skladu s time, odabrani ponuditelj koji u sklopu ponude predlaže stručnjaka koji je zaposlenik tijela proračunskog korisnika državnoga proračuna odnosno, primatelj je plaće iz državnog proračuna ili je na bilo koji drugi način financiran iz državnog proračuna, mora za tog stručnjaka dostaviti izjavu o nepostojanju dvostrukog financiranja potpisanu od strane stručnjaka kojom isti potvrđuje da neće biti dvostruko financiran za svoj rad, odnosno ekspertizu, vezano uz izvršenje usluge u sklopu ovog ugovora.

Također, odabrani ponuditelj (odnosi se i na članove zajednice gospodarskih subjekata i podugovaratelje) koji je institucija financirana ili dijelom financirana iz državnog proračuna mora dostaviti izjavu o nepostojanju dvostrukog financiranja za izvršenje predmetnog ugovora.

Naručitelj će nakon izvršnosti odluke o odabiru odabranom ponuditelju (ako je primjenjivo) poslati zahtjev za dostavu navedene izjave(a) u roku ne kraćem od pet dana.

Navedene odredbe odgovarajuće će se primjenjivati na sve druge stručnjake angažirane tijekom izvršenja ugovora (npr. kod zamjene glavnog stručnjaka, dodatni stručnjaci), kao i na naknadno uvedene podugovaratelje (ako je primjenjivo).

# 36. Pouka o pravnom lijeku

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava. Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo.

Navedeni subjekti (dalje u tekstu: žalitelj) imaju pravo izjaviti žalbu sukladno uvjetima iz Dio 4. Pravna zaštita ZJN 2016.

**Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10 000 Zagreb, u pisanom obliku.**

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije za kontrolu postupaka javne nabave i EOJN-a (sustav e-Žalba sukladno Pravilniku o elektroničkoj žalbi u javnoj nabavi, NN 101/2017).

Žalitelj je obvezan primjerak žalbe dostaviti naručitelju u roku za žalbu.

Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji za kontrolu postupaka javne nabave, odnosno naručitelju.

Žalba se izjavljuje u roku deset (10) dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi

2. objave obavijesti o ispravku, u odnosu na sadržaj ispravka

3. objave izmjene dokumentacije o nabavi, u odnosu na sadržaj izmjene dokumentacije

4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev za dodatne informacije, objašnjenja ili izmjene dokumentacije o nabavi te na postupak otvaranja ponuda

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave nema pravo na žalbu u kasnijoj fazi postupka za prethodnu fazu.

Žalba mora obavezno sadržavati podatke i dokaze navedene u članku 420. ZJN 2016.

U slučaju izjavljene žalbe na dokumentaciju o nabavi, ili na njenu izmjenu, naručitelj će sukladno članku 419. ZJN 2016 odmah po primitku žalbe na isti način i na istim internetskim stranicama na kojima je objavljena osnovna dokumentacija o nabavi objaviti informaciju da je na dokumentaciju izjavljena žalba i da se zaustavlja postupak javne nabave.

# Prilog 1. OPIS PREDMETA NABAVE (TEHNIČKE SPECIFIKACIJE)

Priložen kao zasebni dokument uz ovu dokumentaciju.

# Prilog 2. TROŠKOVNIK

Priložen kao zasebni dokument uz ovu dokumentaciju.

# Prilog 3. TABLIČNI PREGLED ISKUSTVA STRUČNJAKA

Priložen kao zasebni dokument uz ovu dokumentaciju.

# Prilog 4. PREDLOŽAK IZJAVE STRUČNJAKA

Priložen kao zasebni dokument uz ovu dokumentaciju.

**dodatak 1. Plan rada - okvirni sadržaj isporučevine (iz RP 0)**

Priložen kao zasebni dokument uz ovu dokumentaciju.

**dodatak 2. Okvirni sadržaj terenskog izvješća (RP2)**

Priložen kao zasebni dokument uz ovu dokumentaciju.

**dodatak 3. Okvirni sadržaj izvješća (RP3)**

Priložen kao zasebni dokument uz ovu dokumentaciju.